Title: VÍDEO: «Isabel Clara Simó»
Course: Llengua catalana i literatura - 1r d'ESO

VÍDEO: « Isabel Clara Simó»

Mirant aquest vídeo coneixereu millor la vida i obra d’una de les autores més importants de Catalunya.

Tingueu en compte que heu de prendre notes breus per contrastar-les amb un company/a.

Com a complement, aquí teniu algunes anotacions sobre la seva biografia que us poden ajudar:

Biografia:

Isabel-Clara Simó (Alcoi, 1943), valenciana radicada a Catalunya i que es considera ciutadana dels Països Catalans, és una de les figures més populars de la literatura actual en català, sobretot entre les noves generacions. La seva novel·lística, poblada de personatges complexos i situacions conflictives, vol retratar les diverses facetes de la "comèdia humana". Ha estat autora molt prolífica, amb una vintena de novel·les publicades fins al moment, entre les quals: "Júlia", "Ídols", "El mossèn" i "La salvatge". També ha cultivat el conte curt amb aplecs com "Històries perverses" i "Dones", la novel·la juvenil, l'assaig i el teatre. També se sent atreta pel periodisme, que ha practicat durant molts anys com a redactora i directora de la revista "Canigó", i que exerceix actualment amb articles diaris d'opinió al periòdic "Avui".