Title: DICTAT: S/SS/Ç/C
Course: Llengua catalana i literatura - 1r d'ESO

Prepara aquest text que et dictaran.

Els botiguers es queixen que el primer mes de rebaixes no millora les vendes
El primer mes de rebaixes d'estiu no ha millorat gens les vendes, tal com assenyala l'estudi fet per l'Agrupació de Botiguers i Comerciants de Catalunya.
Tot i que un terç dels botiguers asseguren que ja es comença a notar una certa reanimació en la demanda de productes, més de la meitat dels comerciants es
queixa que encara queda molt lluny la reactivació econòmica tan esperada i que els descomptes importants no han estat un incentiu suficient perquè la gent es decidís a comprar. Les rebaixes s'allargaran fins a finals d'agost o potser fins a la primera quinzena de setembre. Els articles que han experimentat una
major sortida són els més barats, sobretot la roba de temporada, com ara samarretes i vestits.

"Els botiguers es queixen que el primer mes de rebaixes no millora les vendes" El Punt [edició del Maresme] (2 agost 1995). [Fragment adaptat]