Title: PROJECTE: «Anuncis»
Course: Llengua catalana i literatura - 1r d'ESO

PROJECTE:«Anuncis»

En aquesta unitat treballarem molts aspectes dels anuncis publicitaris: en veurem, n’analitzarem, en construirem un i el representarem. Aprendrem en quines característiques ens hem de fixar per saber que un anunci és ben fet.

Al magatzem de vídeos edu3.cat <http://www.edu3.cat>, escriviu el nom del vídeo que voleu a “Cerca”, i visioneu-lo en grup. Podeu triar entre els següents títols, que us serviran de model:
Redecora la teva vida // T’agrada conduir // Busqui, compari // Xup, xup // Hi ha algú a l’altre costat // Llet, cacau, avellanes i sucre // El cotxe // Les taronges no tenen bombolles // Coses d’ahir i d’avui // Bellesa i salut

1. Escolliu de la llista el tipus d’anuncis que el vostre grup voldrà fer servir per analitzar i per construir-ne un de propi.

2. Llegiu i comenteu en grup el document i la presentació «Anàlisi d’anuncis».

3. Visioneu el vídeo que heu triat i analitzeu-lo seguint les pautes donades al document «Anàlisi d’anuncis».

4. Busqueu un en suport paper,ràdio o Internet i escolliu-ne un altre del vídeo que heu vist en grup. Ompliu les «Fitxes per analitzar d’anuncis»

5. Construïu un anunci en suport paper i feu una versió dramatitzada del mateix producte per representar l’aula davant dels companys/es. Podeu seguir l’exemple d’algun que heu vist o crear-ne un de totalment diferent.

6. Assageu la dramatització amb els complement i elements necessaris.

7. Descriviu el vostre anunci per explicar-lo oralment als vostres companys. Utilitzeu com a guió una de les pautes d'«Anàlisi d’anuncis»
by: Alexandre I / FlickrCC