Title: DICTAT
Course: Llengua catalana i literatura - 1r d'ESO

Prepara aquest text que et dictaran.

Els ciutadans d'Amposta reclamen que es netegi la ciutat
Diversos veïns d'Amposta han denunciat per mitjà de l'emissora municipal la manca de netedat que hi ha en algunes zones de la població, la qual cosa, segons ells, dóna una imatge negativa de la ciutat, especialment quan s'acosta la festa major. Els ciutadans es queixen sobretot de la situació que presenten els parcs, el passeig del canal i la riba del riu Ebre, llocs molt freqüentats pels visitants d'aquesta localitat. Així mateix, s'han mostrat sorpresos per la instal·lació d'una enorme grua al carrer Major per fer unes obres, ja que consideren que impedirà el normal desenvolupament dels diversos actes que es faran en aquesta via durant la festa.

"Els ciutadans d'Amposta reclamen que es netegi la ciutat". El Punt [edició del Maresme] (10 agost 1995).