Title: PROJECTE: «Còmic»
Course: Llengua catalana i literatura - 1r d'ESO

«Còmic»

El projecte d’aquesta unitat consisteix a fer un còmic en grup. Per fer-ho, caldrà pensar una història senzilla, planificar un story-board i dur-lo a la pràctica amb una eina que es diu Pixton que la trobareu a edu365.cat | crea: http://www.edu365.cat/crea/.
Visiteu Pixton i doneu-vos-hi d'alta.
Per tal de conèixer una mica el recurs, proveu de «CREAR» un «Còmic ràpid». Per practicar, afegiu-hi bafarades i canvieu expressions dels personatges.

Per dur a terme el projecte, cal que seguiu les següents pautes:

1. Formeu grups de quatre persones.

2. Penseu una història senzilla que vulgueu explicar. Penseu en els personatges, lloc, temps (estiu, hivern, dia, nit..) Decidiu el títol.

3. Decidiu el nombre de vinyetes que hauria de tenir (com a mínim n’hi ha d’haver una per cada membre del grup).

4. Dissenyeu l’story-board, per fer-ho: construïu una taula de dues columnes. En una cel·la hi fareu l’esbós del que us agradaria que hi hagués a la vinyeta i al costat el que s'hi ha d'escriure. Repartiu-vos les vinyetes.

5. Mireu junts l'aplicatiu Pixton i decidiu els elements de dibuix comuns a tota la tira: els personatges, l'entorn, elements complementaris, etc.

6. Realitzeu cadascú la vostra vinyeta. Podeu imprimir-les o ajuntar-les i publicar-les en l'entorn de Pixton.

7. Reviseu en grup l'story board.

8. Realitzeu a Pixton la tira còmica.

9. Publiqueu la tira còmica i envieu-la seguint les instruccions que us doni el vostre professor/a.