Title: PROJECTE: «Notícies»
Course: Llengua catalana i literatura - 1r d'ESO

PROJECTE:«Notícies»

Aquesta vegada farem de periodistes. Primer de tot, aprendrem quin són els criteris que fan servir els periodistes per seleccionar i elaborar les notícies que difonen. Quan ho tinguem clar, elaborarem un telenotícies i el gravarem en vídeo. Al final del projecte, mirarem i comentarem la feina que ha fet cada grup.

1. Escolta atentament les explicacions i pren apunts, si convé, sobre el projecte que hauràs de realitzar. Si tens algun dubte, pots repassar la presentació «Criteris informatius».

2. En el document «noticies.pdf» trobaràs una llista de notícies. Fes servir els criteris informatius que hem vist abans per triar sis notícies que inclouries en un telenotícies vespre de nivell nacional.

3. Respon el qüestionari «criteris informatius» al Moodle.

4. Respon el qüestionari «notícies» al Moodle.

5. Visioneu tres informatius diferents i ompliu la fitxa «informatius.pdf».

6. Formeu grups de quatre persones per preparar i gravar un avanç informatiu que ha de durar menys de cinc minuts.

• Decidiu quin tipus d’informatiu voleu fer (irreal, humorístic, verídic, només de notícies bones, notícies del centre...)
• Repartiu-vos els papers i l’escenari: qui farà de presentador/a, qui l’enregistrarà, quin escenari tindreu al darrera, logotips, imatges de fons, música...
• Elaboreu el guió, especialment les notícies que hi direu, compteu el temps (no s’aconsella que duri més de tres minuts)
• Realitzeu la gravació
• Visioneu el vostre informatiu i repetiu la gravació les vegades que us calgui fins que us agradi com ha quedat.

7. Visioneu els vídeos amb les notícies de cada grup i exposeu el vostre.

8. Participeu activament amb preguntes i respostes sobre la selecció de les notícies i la forma de realitzar-lo.